Drie neigings in openbare betrekkinge en kommunikasie waarna daar in 2019 opgelet moet word - Solidariteit Wêreld LoopbaanSolidariteit Wêreld Loopbaan
Tuis › Artikels › Drie neigings in openbare betrekkinge en kommunikasie waarna daar in 2019 opgelet moet word
Drie neigings in openbare betrekkinge en kommunikasie waarna daar in 2019 opgelet moet word
Die kern van openbare betrekkinge en besigheidskommunikasie is om vertroue by alle belanghebbendes op te bou. Hierdie komende jaar sal weer getuie wees van wat die voortgesette evolusie van 'n professionele openbarebetrekkinge-persoon is omdat die rol meer beïnvloed word deur kunsmatige intelligensie, sosiale media en die lewensiklus van die kliënt se ervaring.
Kom ons kyk vorentoe en berei voor vir wat volgende in ons bedryf gaan gebeur. Om te help, is hier drie neigings in openbare betrekkinge en kommunikasie waarvoor jy op die uitkyk moet wees om in 2019 te slaag:
Openbare betrekkinge en die kommunikasiefunksie word vennote
Besigheidskommunikasie sal beweeg na 'n posisie waar dit 'n strategiese vennoot van belanghebbendes is. In plaas van persvrystellings voort te bring, sal openbare betrekkinge 'n inhoudvennoot vir die media word wat geleenthede vir nuusstories identifiseer en uitstekende visuele bates vir hul gebruik voorsien. In plaas daarvan om beïnvloeders te gebruik, sal kommunikasiespesialiste lojale bevorderaars vir 'n handelsmerk verkry en behou. Die besigheidskommunikasiefunksie moet verkies om nie 'n persvrystellingmasjien te wees nie ─ die rol moet eerder evolueer na 'n ware inhoudvennoot vir die media terwyl dit ook soek na ware handelsmerkbevorderaars eerder as net na beïnvloeders.
Kunsmatige intelligensie (KI) sal die OB-bedryf totaal hervorm
Kunsmatige intelligensie KI) kom nie naby openbarebetrekking-deskundiges as dit kom by kreatiwiteit, empatie, kritieke denke, kunstigheid of leierskapvermoë nie. KI sal egter die minder belangrike werk uit die besigheidskommunikasiespesialis se werklas haal. Die opstel van medialyste, reël van vergaderings, die skryf van standaardopvolg-e-posse, ens., sal gedoen word deur masjiene wat daardie werk beter as mense kan doen. Die sagte vaardighede ─ verhoudingsontwikkeling, die ontwikkeling van kreatiewe strategie, die opbou van vertroue en storievertellery ─ sal die terrein bly van professionele openbarebetrekkinge-mense, nie dié van masjiene nie.
Fopnuus en die verlies van vertroue
'n Ander sterk neiging wat aanhou groei, is dié van fopnuus. Openbarebetrekking-spesialiste is effektief in 'n stryd om hulle gehoor se vertroue terug te wen. Dit het 'n uitkringeffek op die bedryf. Soos besigheidskommunikasiepraktisyns veldtogte, inhoud en selfs persvrystellings voorberei, moet hulle op hul hoede wees vir potensiële bedreigings vir hul handelsmerk.
Dit word al moeiliker om vertroue te wen en dit was nog nooit makliker om dit te verloor nie. Die Edelman Vertrouebarometer vir 2018 het gevind dat vertroue wêreldwyd gedaal het ─ en vir die eerste keer is die media die instelling wat die minste vertrou word.
Dit kompliseer natuurlik leiers se besigheidskommunikasierol. Gelukkig het dieselfde verslag gevind dat vertroue in een belangrike area gestyg het: deskundiges. Om die waarheid te sê, vertroue in tegniese deskundiges, HUB's en suksesvolle entrepreneurs het sedert 2017 gestyg. Op 'n tydstip dat vertroue so broos is, is dit belangrik dat elkeen in openbare betrekkinge en besigheidskommunikasie moet verstaan wat dit is waarna gehore soek in die stemme wat hulle vertrou.
News Clip: https://www.newsclip.co.za/news/10-pr-trends-to-look-out-for-in-2019
Marx Communication: https://b2bprblog.marxcommunications.com/b2bpr/artificial-intelligence-and-pr
Media Update: https://www.mediaupdate.co.za/publicity/145966/the-future-of-pr-and-ai-its-never-been-better-or-worse